A Kollégiumok Igazgatójának 7/2022. sz. határozata a szakmai gyakorlatukat megkezdő végzős ÁOK és GYTK hallgatók jogállásáról és kollégiumi elhelyezésükről

Azon végzős ÁOK és GYTK hallgatónak, aki tanrendben meghatározott és igazolt szakmai gyakorlatát teljesíti, kérelme alapján kollégiumi elhelyezést biztosítunk.

Az elhelyezés feltételei:

* kérelem benyújtása elektronikus úton (<http://semmelweis.hu/kollegiumok/hallgatoi-elet/jelentkezes-nyari-elhelyezesre/>) legkésőbb 2022. június 30-ig az adott kollégium ügyintézője felé a név, NEPTUN kód és az elhelyezés időtartama megjelölésével,
* 2022. március 1-én kollégiumi elhelyezésben részesült,
* kérelme elbírálásakor nincs tartozása a Kollégiumok felé,
* Elhelyezési Megállapodás aláírása,
* **a 2022/23-as tanév kollégiumi elhelyezésére benyújtott pályázat elbírálása alapján kollégiumi elhelyezésről hozott pozitív döntés,**

Az elhelyezésért a megállapított kollégiumi térítési díjat kell fizetni, amennyiben a feltételek teljesülnek és a hallgató elfogadja a kijelölt kollégiumi férőhelyét. A díj havi díj, nem osztható és nem arányosítható.

Amennyiben az elhelyezés során valamely feltétel nem teljesül/hiányzik, úgy az elhelyezés vendégelhelyezésnek minősül.

Az a végzős hallgató, aki 2022. augusztus 31-ig tartó időszakra egyedi elbírálást kér az elhelyezés során (egyedül vagy másodmagával szeretne lakni) az 5/2022.sz. Igazgatói határozatban megállapított havi vendégdíj összegének 50%-ért kerülhet elhelyezésre.

Az elhelyezést kollégiumi térítési díjért mindkét kar végzős hallgatói esetében **2022. július 16-tól** biztosítom. Amennyiben az ezt megelőző időszakra is elhelyezést igényelnek, azt vendégelhelyezés formájában tudom biztosítani.

Ennek megfelelően a tanrendben meghatározott vizsgaidőszak utolsó napjától a szakmai gyakorlatuk megkezdéséig a napi vendégdíj 50%-ért igényelhetnek elhelyezést kollégiumi férőhelyen.

Budapest, 2022. április 28.

 Dr. Godó Ferenc

 igazgató

 s.k.